Spoedvraat probeer wegjaagArgieffoto ‘n Man van Alberton is vroeg Sondagoggend in hegtenis geneem nadat hy probeer het om van die Johannesburgse metropolisie te vlug. “Hy is om 04:15 teen 180 km/h op die N1 in Midrand gevang,” het hoofsuperintendent Wayne Minnaar, woordvoerder van die metropolisie, gesê. “Die bestuurder het die Olifantsfonteinafrit geneem en beamptes moes ondersteuning ontbied om te help om die silwer motor voor te keer.” Minnaar sê daar was beamptes langs dieselfde pad wat by ‘n vulstasie gestop het om die motor voor te keer. “Dit was nie nodig om die bestuurder by sy huis in hegtenis te neem nie, aangesien sy motor se nommerplaat en sy spoed reeds op die spoedkamera vasgevang was,” het Minaar gesê. Die man, wat saam met ses ander motoriste Sondag tussen middernag en 06:00 in hegtenis geneem is, sal na verwagting Maandag in die landdroshof in Randburg verskyn.